
ΠΕ ΡΙΕΧΟΜΕ ΝΑ 
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Άρση αναδασωτέας έκτασης. 

Άρση αναδασωτέας έκτασης. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Κατηγοριοποίηση, καθορισμός ορίων και όρων και περιορισμών δό¬ 
μησης στους οικισμούς: Μαυροπούλο, Ζάβροχο και Χρυσόδουλη 
κοινότητας Μαυρόπουλου επ. Πωγωνίου . 3 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1276 (1) 

Άρση αναδασωτέας έκτασης. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του άρθρου 117 παρ. 3 του Συντάγματος. 

2. Τις διατάξεις του Ν 998/79 «περί προστασίας των Δασών και Δα¬ 
σικών εκτάσεων της χώρας» και ειδικότερα: των άρθρων 41 παρ. 1, 38 
παρ. 1, 44 παρ. 2. 

3. Τις διαταγές του ΐπ. Γεωργίας α) 160417/1180/8.7.80 και 
182447/3049/24.9.80. 

4. Την με αριθμό Ζ/4701/17.12.80 απόφασή μας (ΦΕΚ 95/81) 
με την οποία κηρύχθηκε ως αναδασωτέα λόγω πυρκαγιάς έκταση εμ- 


βαδού 70 στρεμ. στη θέση «Πύργος» ή «Αγριοσυκιά» περιφέρειας Κοινό¬ 
τητας Σέττας. 

5. Την με αριθμό Ζ/1712/86/12.6.87 αναφορά του Δασαρχείου 
1 Χαλκίδος από την οποία προκύπτει, ότι τμήμα της ανωτέρω έκτασης 

εμβαδού 62 στρεμ. που έχει κηρυχθεί ως αναδασωτέα και φαίνεται με 
τα στοιχεία 16’ Β' Γ' Δ' Ε.' Ζ' Η' 15 16 16’ στο θεωρημένο από το 
Δασάρχη Χαλκίδος τοπογραφικό διάγραμμα, το έτος 1945 σε έκταστ 
45,5 στρεμ. ήταν γεωργική έκταση και η υπόλοιπη χορτολιβαδική το 
έτος 1971 καθ’ ολοκληρία ήταν χορτολιβαδική έκταση. 

6. Την με αριθμό 550/18/15.1.86 απόφασή μας με την οποίο 
εξουσιοδοτούμε τον Δ/ντή Δασών να υπογράφει έγγραφα και άλλες 
πράξεις με «ΕΝΤΟΛΗ ΝΟΜΑΡΧΟΥ», αποφασίζουμε: 

Αίρουμε την αναδάσωση σε έκταση εμβαδού 62 στρεμ. που φαίνετα 
με τα στοιχεία 16, 16' Β' Γ' Δ' Ε' Ζ’ Η' 15, 16 στο συνημμένι 
τοπογραφικό διάγραμμα καθ’ όσον τμήμα της έκτασης αυτής εμβαδοί 
45,5 στρεμμάτων, αποτελούσε γεωργική έκταση και το υπόλοιπο εμ· 
βαδού 16,5 στρεμ. χορτολιβαδική. 

Για την υπόλοιπη έκταση ισχύει η με αριθμό Ζ/4701/17.12.81 
απόφασή μας. 

Η απόφαση αυτή να δημοσιευθεί στην Εφημερίδα της Κυβερνή 
σεως. 

Χαλκίδα, 30 Ιουνίου 1987 
Με εντολή Νομάρχη 
Ο Διευθυντής Δασών 
ΗΛΙΑΣ ΚΆΠΡΑΛΟΣ 

Αριθ. 1452 (2) 

Άρση αναδασωτέας έκτασης. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του άρθρου 117 παρ. 3 του Συντάγματος. 

2. Τις διατάξεις του Ν 998/79 «περί προστασίας των Δασών και Δα¬ 
σικών εκτάσεων της χώρας» και ειδικότερα: των άρθρων 43 παρ. 1,38 
παρ. 1, 44 παρ. 2. και 3. 

3. Τις διαταγές του Υπ. Γεωργίας α) 160417/1180/8.7.80 και 
182447/3049/24.9.80. 

4. Την με αριθμό Ζ/3302/1.10.80 απόφασή μας με την οποία κη¬ 
ρύχθηκε ως αναδασωτέα λόγω πυρκαγιάς δασική και χορτολιβαδική 
έκταση εμβαδού 270 στρεμ. στη θέση «Ταμπούρια» περιοχής Δοκού 
Χαλκίδας. 

5. Την με αριθμό Ζ/2285/86/24.6.87 αναφορά του Δασαρχείου 
Χαλκίδος από την οποία προκύπτει, ότι τμήμα της ανωτέρω έκτασης 
εμβαδού 110 στρεμ. που έχει κηρυχθεί ως αναδασωτέο και φαίνεται με 
τα στοιχεία ΑΒΓΔΕΖΟΠΑ στο επισυναπτόμενο τοπογραφικό διά¬ 


γραμμα, είναι χορτολιβαδική βραχώδης, άγονος και ως εκ τούτου είναι 
ανέφικτος η φυσική ή τεχνητή αναδάσωσή του. 

6. Την με αριθμό 550/18/15.1.86 απόφασή μας με την οποία 
εξουσιοδοτούμε τον Δ/ντή Δασών να υπογράφει έγγραφα και άλλες 
πράξεις με «ΕΝΤΟΛΗ ΝΟΜΑΡΧΟΥ», αποφασίζουμε: 

Αίρουμε την αναδάσωση σε άγονη βραχώδη χορτολιβαδική έκταση 
εμβαδού 110 στρεμμάτων που φαίνεται στο επισυναπτόμενο τοπογρα¬ 
φικό διάγραμμα με τα στοιχεία ΑΒΓΔΕΖΟΠΑ καθ’ όσον είναι αδύνατη 
η φυσική ή τεχνητή αναδάσωσή της. 

Για την υπόλοιπη έκταση με τα στοιχεία ΖΗΘΙΚΛΜΝΞΟΖ εξακο¬ 
λουθεί να ισχύει η με αριθμό Ζ/3302/1.10.80 απόφασή μας.. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Χαλκίδα, 1 Ιουλίου 1987 
Με εντολή Νομάρχη 
Ο Διευθυντής Δασών 
ΗΛΙΑΣ ΚΑΠΡΑΛΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 376 (3) 

Κατηγοριοποίηση, καθορισμός ορίων και όρων και περιορισμών στους 

οικισμούς: Μαυροπούλο, Ζάβροχο και Χρυσόδουλη κοινότητας 

Μαυρόπουλου επ. Πωγωνίου. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Π. Δ/τος 24.4.85 ΦΕΚ 181 Δ' «περί τρόπου 
καθορισμού ορίων οικισμών της χώρας μέχρι 2000 κατ. κατηγορίες 
αυτών και καθορισμού όρων και περιορισμών όρων δόμησης και όπως 
τροποποιήθηκαν από το Π. Δ/γμα 14.2.84 ΦΕΚ 133 Δ'. 

2. Τις προτάσεις των ιδιωτών μελετητών Μηχανικών στους οποίους 
ανατέθηκε σχετική μελέτη στα πλαίσια του προγράμματος Ανοικτών 
Πόλεων που αφορούν την κατηγοριοποίηση και τον προσδιορισμό ορίων 
των οικισμών Μαυρόπουλο, Ζάβροχο και Χρυσόδουλη. 

3. Τα δελτία αρχιτεκτονικής αναγνώρισης που συμπληρώθηκαν από 
τους προαναφερόμενους μελετητές κατά τις υποδείξεις των σχετικών 
προδιαγραφών του Υπ. ΠΕ.ΧΩ.ΔΕ. 

4. Πληθυσμιακά στοιχεία της τελευταίας απογραφής του Κράτους 
της ΕΣΥΕ. 

5. Την 11/86 απόφαση του Κοινοτικού Συμβουλίου Μαυρόπου¬ 
λου. 

6. Τα 520/29.1.87, 2064/13.4.87 και 519/29.1.87 έγγραφα 
του Δασαρχείου Ιωαννίνων με τα οποία ορίζονται τα δάση και οι δασικές 
εκτάσεις του θέματος που πρέπει να εξαιρεθούν από τα όρια των οικι¬ 
σμών. 

7. Την 9/14.5.87 (θέμα Ιο) γνωμοδότηση του Σ.ΧΟΠ, αποφασί¬ 
ζουμε: 

1. Κατατάσσουμε τους οικισμούς του θέματος στις κατηγορίες: 

Μαυρόπουλο: ούτε περιαστικός, Αδιάφορος, Φθίνων, Συνεκτικός και 
Μικρός. 

Ζάβροχο: ούτε περιαστικός, Αδιάφορος, Φθίνων, Συνεκτικός και Μι¬ 
κρός. 

και Χρυσόδουλη: ούτε περιαστικός, Αδιάφορος, Στάσιμος, Συνεκτικός 
και Μικρός. 

2) Καθορίζουμε τα όρια των οικισμών Μαυρόπουλο, Ζάβροχο και 
Χρυσόδουλη όπως αυτά φαίνονται στα συνοδευτικά της παρούσας σχε¬ 
διαγράμματα σε κλ. 1:5000 που αποτελούν αναπόσπαστα μέρη της 


απόφασης αυτής και συντάχθηκαν βάσει στοιχείων χαρτών και επί 
τόπου ελέγχου. 

3) Καθορίζουμε τους ακόλουθους Γενικούς και ειδικούς όρους και πε¬ 
ριορισμούς δόμησης: 

Α. Γενικοί όροι δόμησης: 

1. Εντός των ορίων των οικισμών του θέματος ισχύουν οι γενικοί όροι 
δόμησης που προβλέπονται από τα Π. Δ/γματα 24.4.85 ΦΕΚ 181Δ' 
και 14.2.87 ΦΕΚ 133Δ’. 

και αρτιότητα γηπέδου 300 τ.μ. σε όλο το των εντός ορίων οικισμό. 

2. Κατά παρέκκλιση εντός των ορίων των οικισμών θεωρούναι άρτια 
τα γήπεδα με όποιο εμβαδόν είχαν στις 3.5.85 ημέρα δημοσίευσης του 
από 24.4.85 Π. Δ/τος ΦΕΚ 181 Δ' 

Β. Ειδικοί όροι δόμησης. 

Για τους οικισμούς του θέματος καθορίζουμε τους ειδικούς όρους δό¬ 
μησης που αναγράφονται στην καρτέλλα που συνοδεύει την παρούσα, με 
την διευκρίνηση ότι είναι υποχρεωτικοί οι όροι που αναφέρονται στην: 

α) κάλυψη οικοδομής με στέγη από κεραμίδια ή πλάκες σε φυσικά 
χρώματα με μέγιστη κλίση 50% και μέγιστη προεξοχή 0,8μ. 

β) κάλυψη εξώστη ανοικτού καλυμμένου με τα ίδια υλικά της στέγης 
και πλάτος ελεύθερο και μήκος μέγιστο τα 2/3 της όψης. 

Τα υπόλοιπα στοιχεία της καρτέλλας είναι δυνητικά για τον ιδιο¬ 
κτήτη ή τον μελετητή. 

4. Πριν από οποιαδήποτε κατάτμηση οικοπέδων εντός των ορίων 
των οικισμών θα πρέπει να θεωρείται το σχετικό τοπογραφικό διά¬ 
γραμμα από το Τμ. Πολ. και Πολ. Εφ. Ιωαννίνων ώστε να εξασφαλί¬ 
ζεται: 

α) Η συνέχεια των υπαρχόντων κοινοχρήστων χώρων και η δη¬ 
μιουργία νέων, σύμφωνα με τα οριζόμενα στις διατάξεις της παρ. 1 του 
άρθρου 6ιτου του Π. Δ/τος 24.4.85 ΦΕΚ 181 Δ' και του Π. Δ/τος 
14.2.87 ΦΕΚ 133 Δ' και 

β) να εξασφαλίζεαι οπωσδήποτε η συνέχεια των υφισταμένων ή εγκε¬ 
κριμένων δρόμων των οικισμών. Κατά τα λοιπά ισχύουν τα οριζόμενα 
στα Π. Δ/τα της 24.4.85 ΦΕΚ Δ' και της 14.2.87 ΦΕΚ 133 Δ'. 

5. .Η παρούσα απόφαση με τα σχεδιαγράμματα οριοθέτησης και την 
καρτέλλα ειδικών όρων δόμησης που τη συνοδεύουν να δημοσιευθεί 
στην Εφημερίδα της Κυβερνήσεως. 

Ιωάννινα, 2 Ιουλίου 1987 
Ο Νομάρχης 
ΔΗΜ. ΟΙΚΟΝΟΜΟΥ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


Υπουργείο Χωροταξίας Οικισμού και Περιβάλλοντος 

ΔΙΕΥΘΥΝΣΗ ΧΩΡΟΤΑΞΙΑΣ 








